Kan 1931, kan matugdas an Ikaduwang Republika, siya mas nagrarom an pagkaimbwelto sa politika. Durante kan Gera Sibil nin Espanya, siya suminunod sa gobyerno Republikano; enot sa Valencia, dangan sa Barcelona. An saiyang pagkadayupot sa lehitimong gobyerno nagpirit saiya asin saiyang pamilya na magdurulag pasiring sa Pransya pakatapos kan gera. Pakauntok ngona sa Paris, siya nagpasiring sa Le Havre ta may isip siyang magemigrante sa Amerika.